ફિલ્મમાં મહાનાયક અમિતાભ બચ્ચનની એન્ટ્રી પણ પ્રભાવ છોડી જાય છે. ચીની કમ, પા, શમિતાભ, કી એન્ડ કા જેવી હટકે ફિલ્મો બનાવનાર આર. બાલ્કીએ પૂરી કોશિશ કરી છે કે તે મેન્સ્ટ્રુઅલ હાઈજિનના મુદ્દાને સારી રીતે ફિલ્મમાં વણી લે. એ વાત સાચી છે કે આ મુદ્દે જાગૃતિ માટે ફિલ્મ બનવી જરૂરી છે પરંતુ કેટલીય જગ્યાએ આ ફિલ્મમાં ડિરેક્ટર લાગણીમાં વહીને ઉપદેશાત્મક બનાવી દે છે. ફિલ્મના ડાયલોગ્સ ઘણા સારા લખાયા છે. તેના હળવા કોમિક દૃશ્યોને કારણે ફિલ્મમાં દર્શકોનો રસ જળવાઈ રહે છે.